Document ID: 31997R1445

ΚΑΝΟΝΙΣΜΟΣ (ΕΚ) αριθ. 1445/97 ΤΗΣ ΕΠΙΤΡΟΠΗΣ της 24ης Ιουλίου 1997 που ορίζει το επίπεδο του κοινοτικού ποσοτικού ορίου για επανεισαγωγή στην Ευρωπαϊκή Κοινότητα κλωστοϋφαντουργικών προϊόντων της κατηγορίας 13, καταγωγής Λαϊκής Δημοκρατίας της Κίνας, μετά την πραγματοποίηση τελειοποίησης προς επανεισαγωγή στην εν λόγω χώρα, και που τροποποιεί τον κανονισμό (ΕΟΚ) αριθ. 3030/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, σχετικά με το κοινό καθεστώς που εφαρμόζεται για τις εισαγωγές ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 824/97 (2), και ιδίως το άρθρο 3 παράγραφος 3 του παραρτήματος VII,
Εκτιμώντας:
ότι το άρθρο 3 παράγραφος 3 του παραρτήματος VII του κανονισμού (ΕΟΚ) αριθ. 3030/93 ορίζει ότι οι ισχύοντες ποσοτικοί περιορισμοί που εφαρμόζονται για τα προϊόντα που επανεισάγονται βάσει τελειοποίησης προς επανεισαγωγή μπορούν να προσαρμόζονται σε περίπτωση ανάγκης 7
ότι ο ποσοτικός περιορισμός που ισχύει για την επανεισαγωγή προς την Κοινότητα κλωστοϋφαντουργικών προϊόντων της κατηγορίας 13, καταγωγής Λαϊκής Δημοκρατίας της Κίνας, μετά την πραγματοποίηση τελειοποίησης προς επανεισαγωγή που πραγματοποιούνται στη χώρα αυτή απεδείχθη ανεπαρκής για την κάλυψη των εισαγωγικών αναγκών ορισμένων κοινοτικών φορέων έως τη λήξη της ισχύουσας διμερούς συμφωνίας για το εμπόριο κλωστοϋφαντουργικών προϊόντων 7 ότι ορισμένα κράτη μέλη ζήτησαν την αναθεώρηση του επιπέδου του εν λόγω περιορισμού και ότι το αίτημα αυτό εξυπηρετεί το κοινοτικό συμφέρον 7
ότι συνεπώς θα πρέπει να τροποποιηθεί ο πίνακας που επισυνάπτεται στο παράρτημα VII του κανονισμού (ΕΟΚ) αριθ. 3030/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι κοινοτικοί ποσοτικοί περιορισμοί που εφαρμόζονται το 1997 και 1998 για την επανεισαγωγή στην Κοινότητα κλωστοϋφαντουργικών προϊόντων της κατηγορίας 13, καταγωγής Λαϊκής Δημοκρατίας της Κίνας, μετά από την πραγματοποίηση δράσης τελειοποίησης προς επανεισαγωγή στην εν λόγω χώρα, ορίζονται αντίστοιχα σε 815 000 τεμάχια και 827 000 τεμάχια.
2. Τροποποιείται ανάλογα ο πίνακας που επισυνάπτεται στο παράρτημα VII του κανονισμού (ΕΟΚ) αριθ. 3030/93.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1997.

Labels: 18
3
1